Gw mau tau Ciri-ciri dari Labi-labi Biasa. Jelasin dalam bahasa melayu

Saiz cangkerang Amyda cartilaginea boleh mencapai sehingga 70 hingga 80cm (27.6 ke 31.5 inci) panjang. Labi-labi muda mempunyai tempurung yang kasar; manakala dewasa pula lebih licin dan lembut. Beratnya boleh mencecah antara 15kg dan 25kg. Ada laporan mengatakan haiwan ini boleh membesar sehingga 105kg. Karapasnya berbentuk bujur; di mana karapas labi-labi dewasa biasanya berwarna zaitun ke hijau coklat. Manakala karapas labi-labi muda berwarna gelap atau coklat. Kadangkala terdapat bintik kuning, dan hitam pada cangkerangnya dan semakin pudar apabila dewasa. Plastron jantan berwarna putih, manakala betina pula berwarna kelabu.

Warna kepalanya sama ada hitam atau coklat. Kadangkala terdapat bintik kuning yang membentuk jalur pada kepalanya. Warna pada bahagian belakang lehernya menjadi putih atau kelabu apabila dewasa. Ciri-ciri yang membezakan labi-labi ini dengan spesies lain ialah bahagian muncung hidungnya yang panjang, di mana ia membantu labi-labi ini bernafas ketika seluruh badannya berada dalam pasir. Kebolehan adaptasi, iaitu "pernafasan faringel" membolehkan pertukaran gas yang efisien, menjadikan ia boleh berada dalam air pada tempoh waktu yang lama.  Amyda cartilaginea juga mempunyai beberapa tuberkel pada lehernya; yang berwarna kuning atau hitam. Kesemua kaki-kakinya mempunyai beberapa bintik kuning, bersaiz lebar dan rata dan bertindak sebagai pendayung. Labi-labi jantan mempunyai ekor yang tebal dan panjang berbanding betina.